### 3.      Drøftelse af [adresse] fremtid

**Åbent**

Sagsnr.: 326-2017-30604       J.nr.: 00.22.00           Dokumentnr.:
326-2018-17836

**Sagstype**

Beslutning.

**Resume og sagens baggrund**

Integrationsudvalget er nedsat som et midlertidigt udvalg,
jf. Den Kommunale Styrelseslov §17, stk. 4. Kommunalbestyrelsen skal beslutte,
om Integrationsudvalget skal videreføres i nuværende valgperiode.

Integrationsudvalget drøftede udvalgets arbejde på et møde
den 5. december 2017 og anbefalede, at Integrationsudvalget videreføres i den
kommende valgperiode.

**Indstillinger**

Direktøren indstiller, at Integrationsudvalget videreføres i
nuværende valgperiode.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har på møde den 29. januar 2014 besluttet,
at Integrationsudvalgets videreførelse skal drøftes ifm. skift til valgperioden
2018-2021.

Integrationsudvalget er et
såkaldt §17, stk. 4 udvalg. Det betyder at det er et midlertidigt udvalg hvor
Kommunalbestyrelsen selv fastlægger udvalgets sammensætning og dets virksomhed.
Udvalgets opgave er, jf. kommissoriet godkendt i 2010, med udgangspunkt i
Kalundborg Kommunes Integrationspolitik, at rådgive Kalundborg Kommune som
organisation og som virksomhed i spørgsmål vedr. integration af borgere med anden
etnisk baggrund end dansk og at tage initiativer i forhold til kommunens
tværgående integrationsindsats. Endelig har udvalget til opgave én gang årligt
at behandle ansøgninger om § 18-midler fra foreninger med aktiviteter på
integrationsområdet og at komme med indstilling til fordeling af midlerne til
Kommunalbestyrelsen. Behandling og indstilling til fordeling af § 18 midler til
frivilligt socialt arbejde i øvrigt varetages af Indstillingsudvalget.

Integrationsudvalget drøftede udvalgets arbejde på et møde
den 5. december 2017 og anbefalede, at Integrationsudvalget videreføres i den
kommende valgperiode.

**Økonomiske konsekvenser**

Ingen.

**Økonomiudvalgets møde den 24.
januar 2018:**

Anbefales.

**Bilag**

|  |  |
| --- | --- |
| Kommissorium for Integrationsudvalget | 326-2010-133967 |